Հիմա էլ ՀՀ Պետական եկամուտների կոմիտեն է ընթացիկ տարվան վերաբերող թվեր ներկայացրել: Մի հպանցիկ հայացք նետելն էլ բավական է` հասկանալու համար, որ ՊԵԿ փաստաթղթային ամփոփագրերում մեր երկիրը մի գլուխ զարգացել ու զարգացել է: Դատեք ինքներդ: Հարկայինները հայտնում են, որ այս տարվա հունվար-հոկտեմբեր ամիսներին, 2016թ. նույն ժամանակահատվածի համե¬մատ, արձանագրվել է կահույքի, կենցաղային տեխնիկայի, սարքավո¬րումների և ավտոմեքենաների ներմուծման ծավալների աճ: Այսպես, եթե նախորդ տարվա 10 ամիսներին Հայաստան է ներմուծվել 5.000 տոննա կահույք, ապա այս տարվա նույն ժամանակահատվածում ներմուծման ծավալն աճել է ավելի քան 17.000 տոննայով: Զգալի աճ է արձանագրվել կենցաղային սարքավորումների, մասնավորապես՝ օդափոխիչների ներմուծման ծավալներում: Աճել է նաև բջջային հեռախոս¬ների ներմուծման ծավալը, իսկ ավտոմեքենաների ներմուծումը, 2016թ. հունվար-հոկտեմբեր ամիսների համեմատ, ընթացիկ տարվա նույն ժա¬մանակահատվածում աճել է ավելի քան 16.000-ով: